open-index/open-wikipedia-markdown huggingface dataset:
BC Hallmann Vienna

O **BC Hallmann Vienna** é un equipo de baloncesto profesional austríaco con sede na cidade de Viena. Fundado no ano 2001, actualmente compite na Österreichische Basketball Bundesliga (ÖBL), a máxima categoría do baloncesto austríaco. Disputa os seus partidos como local no Hallmann Dome.

## Historia 
### Nomes 
Por mor de motivos de Patrocinio o BC Hallmann Vienna recibiu os seguintes nomes ao longo da historia.
* Millenium Clubs Vienna (2001−2004)
* Basket Clubs Vienna (2004−2007)
* BasketClubs Vienna (2007−2010)
* BC Vienna (2010−2012)
* BC Zepter (2012−2015)
* BC Hallmann Vienna (2015−)

## Palmarés 
### Títulos nacionais 
***Liga de Austria**
****Campión (1)**: 2013
***Subcampión* (1): 2015
***Copa de Austria**
***Subcampión* (1): 2013
***Supercopa de Austria**
****Campión (1)**: 2016
***Subcampión* (1): 2014

## Véxase tamén 
### Ligazóns externas 
* Sitio web oficial
Danilo Di Luca

**Danilo Di Luca**, nado en Spoltore (Pescara) o 2 de xaneiro de 1976, é un ex-ciclista profesional italiano entre os anos 1999 e 2013, ano que dou positivo por segunda vez por EPO na súa carreira profesional, sendo sancionado de por vida, e acabando así bruscamente os seus logros ciclistas.

Na súa carreira profesional, a súa vitoria con maior recoñecemento foi o Giro de Italia 2007. Tamén gañou dous Monumentos do ciclismo; o Giro da Lombardía 2001 e a Liexa-Bastogne-Liexa 2007. Gañou tamén dúas clásicas *ardenianas*; Frecha Valoa 2005 e Amstel Gold Race 2005.

## Resultados nas grandes voltas
John Ofoegbu

**John Obinna Ofoegbu Jr. **, nado o 11 de agosto de 1983 en Austin, Texas, é un xogador profesional de baloncesto estadounidense que xoga para o Club Baloncesto Breogán de Lugo na Liga LEB. Cunha altura de 2,06 metros, xoga na posición de pivote.

## Traxectoria 
### Clubs 
*  Nova Hut Ostrava (NBL, 2007-2008)
*  SCE Děčín (NBL, 2008-2009)
*  Barreteros de Zacatecas (LNBP, 2009-2010)
*  SAM Basket Massagno (LNA, 2010-2011)
*  Tundja Yambol (NBL, 2011-2012)
*  U-Mobitelco Cluj-Napoca (LN, 2012-2013)
*  Bourg Basket (LNB Pro B, 2013-2014)
*  Orkide Gediz Üniversitesi (TB2L, 2014-2015)
*  Hallmann Vienna (ÖBL, 2016)
*  CB Breogán (LEB, desde 2016)

## Véxase tamén 
### Ligazóns externas 
* Ficha en feb.es
Karl Lehmann

**Karl Lehmann**, nado o 16 de maio de 1936 en Sigmaringen (Alemaña) e finado o 11 de marzo de 2018 en Mainz, foi un cardeal católico latino e cardeal de Alemaña que presidiu os bispos alemáns.

## Biografía 
O 10 de outubro de 1963 foi ordenado sacerdote da arquidiocese de Friburgo por Julius August Döpfner.

O 21 de xuño de 1983 foi nomeado bispo de Maguncia, recibindo a consagración episcopal o 2 de outubro de 1983 de mans do cardeal Hermann Volk.

O papa Xoán Paulo II creouno cardeal no consistorio do 21 de febreiro de 2001.

## Véxase tamén 
### Ligazóns externas 
* Karl Cardinal Lehman en Catholic-Hierarchy.org
* Currículo vitae en Diocese of Mainz
Camp de rugbi La Teixonera

O **Camp de rugbi La Teixonera** é un recinto deportivo no barrio homónimo de Barcelona no que xoga os seus encontros como local a sección de rugby do Futbol Club Barcelona, da División de Honra de Rugby. 

## Instalacións 
Forma parte do complexo deportivo Vall d'Hebron-Teixonera de titularidade municipal, inaugurado en 2009, que conta tamén con campos de fútbol e pádel.
## Notas 
## Véxase tamén 
### Ligazóns externas 
* Información na páxina web do FC Barcelona
ETB 1

**ETB 1** é a primeira canle de Euskal Telebista, a televisión pública do País Vasco. Esta canle emite integramente en éuscaro e a súa programación é de carácter xeneralista.

## Historia
Saíu ao aire o 31 de decembro de 1982, en modo de probas, e normalizáronse as emisións o 16 de febreiro de 1983 e foi a primeira canle que emitiu ETB ao amparo das competencias que emanaban do Estatuto de Autonomía coñecido como Estatuto de Gernika, co apelativo de cuarta canle para diferenciarse das terceiras canles que posteriormente se crearían para as autonomías.

Esta canle, como embrión da televisión do Grupo, naceu para contribuír á normalización do éuscaro, tal como recolle a lei de creación do Ente EITB.

## Ámbito
A súa área de recepción é toda a comunidade autónoma do País Vasco pero tamén se pode ver en toda Navarra, País Vasco francés e provincias limítrofes.

## Programación 
A súa oferta televisiva conta con programas, magazines, entrevistas, teleseries, cinema en éuscaro, documentais, retransmisións deportivas, programas infantís e xuvenís etc. Facendo gran fincapé no deporte e a programación infantil e xuvenil.

A serie Goenkale, emitida entre 1994 e 2015, foi un dos seus grandes éxitos de audiencia, ademais de ser a serie máis lonxeva de Euskadi e tamén de España. Wazemank 3.0, programa humorístico, tamén se converteu nun dos programas con máis audiencia en ETB 1.

## Véxase tamén 
### Ligazóns externas 
*Sitio web de EITB
ETB 2

**ETB 2** é a segunda canle de Euskal Telebista, a televisión pública do País Vasco. É a canle máis vista do ente público e a única que emite en castelán.

Naceu no ano 1986, 3 anos despois que ETB 1, nunha situación de alegalidade. A saída ao aire de ETB 2 converteu a Euskal Telebista no primeiro ente televisivo autonómico en ter dúas canles.

## Programación 
É unha canle de actualidade maiormente en canto a contido, e o único da televisión pública vasca que emite en castelán. Na súa grella non adoita haber programas deportivos nin infantís e xuvenís, que son exclusivamente emitidos por ETB 1, pero os programas informativos, co "Teleberri" da tarde como estrela, son os máis coidados do grupo.

## Ámbito 
A súa área de recepción é toda a comunidade autónoma do País Vasco, pero tamén se pode ver en toda Navarra, País Vasco francés, e nalgunhas comarcas das comunidades limítrofes de Cantabria, Castela e León, A Rioxa e Aragón.

## Véxase tamén 
### Ligazóns externas 
*Sitio web de EITB
ETB 3

**ETB 3** foi a terceira canle de Euskal Telebista, a televisión pública do País Vasco. A canle naceu o 10 de outubro de 2008 coincidindo co vixésimo quinto aniversario de Radio Euskadi, emite unha programación íntegra en éuscaro e exclusivo da Televisión Dixital Terrestre, aínda que, emitiu este sinal a empresa de telecomunicacións Euskaltel.

## Programación 
A oferta da canle era infantil e xuvenil, ofrecendo múltiples series de animación e de ficción xuvenil procedentes na súa maioría do programa Betizu. Ademais emite espazos de carácter cultural, tanto espazos divulgativos como documentais e programas de produción propia como Trikitraka Trikitron ou Txirrita. A cadea pretende fidelizar ao público novo á televisión pública do País Vasco, cunha oferta similar a outras canles da mesma temática como Canal Super 3 en Cataluña.

## Véxase tamén 
### Ligazóns externas 
*Sitio web de EITB
Kypriian Zhokhovskyi

**Kypriian Zhokhovskyi** (en ; en ; en , *Kipryjan Žachoŭski*), nado en 1635 no voivodato de Połock (Gran Ducado de Lituania) e finado o 26 de outubro de 1693, foi un eclesiástico grecocatólico ruteno, metropolita de Kíiv e Galicia e toda a Rus dende 1674 até a súa morte.

## Traxectoria 
### Primeiros anos 
Kypriian Zhokhovskyi naceu en 1635 nunha familia nobre no voivodato de Połock. De mozo, entrou no mosteiro de Byceń (hoxe no distrito de Ivacevicki) da Orde de San Basilio Magno. Aos 23 anos, marchou a estudar no Pontificio Colexio Grego de Roma, entre marzo de 1658 e agosto de 1664. O 29 de abril de 1663 foi ordenado sacerdote na igrexa de Sant'Atanasio de Roma. Despois obter o doutoramento en Teoloxía e Metafísica, permaneceu en Roma exercendo o seu ministerio na igrexa dos Santi Sergio e Bacco, e como secretario do bispo de Chełm, Jakub Suša, quen viviu en Roma por algúns anos. Recibiu a consagración episcopal de mans do mesmo Kolenda o 15 de marzo de 1671. Coa morte de Kolenda, o 11 de febreiro de 1674, Zhokhovskyi converteuse no novo metropolita de Kíiv.

### Metropolita de Kíiv 
Como metropolita, convocou un sínodo en Lublin en 1680 xunto ao bispo de Chełm, para tratar de conciliar a ortodoxos e greco-católicos. Porén, o sínodo non chegou a celebrarse por mor da oposición do rei e do nuncio.

Respecto da orde basiliana, Zhokhovskyi renunciou en 1675 ao seu dereito ao goberno da orde, deixando ao Capítulo Xeral da mesma a potestade de elixir o seu proto-arquimandrita. Porén, anos máis tarde, quiso recuperar o control total sobre a orde, e tentou ser elixido proto-arquimandrita en 1683 e en 1684. Nas dúas ocasións os monxes se opuxeron e apelaron a Roma, quen apoiou a postura dos monxes, limitando claramente en agosto de 1686 o poder do metropolita na vida da orde.

Zhokhovskyi opúxose a calquera cambio de rito particular dos seus fieis, así como á latinización do rito bizantino exercidas coa polonización do seu país: logo dunha petición de Zhokhovskyi, o papa confirmou a prohibición de calquera cerimonia litúrxica latinizada. A comezos da década de 1690 fundou unha imprenta en Supraśl, coa que rematou co influxo de libros litúrxicos de Moscova e combateu o proceso de latinización.

## Notas 
## Véxase tamén 
### Bibliografía 
* 
* 

### Ligazóns externas
ETB HD

**ETB HD** é a canle en alta definición de Euskal Telebista, a televisión pública do País Vasco.

A implantación da televisión de alta definición, coñecida polas siglas en inglés "HD", desenvólvese en Euskal Telebista coa modificación dunha unidade móbil dotándoa de equipamento de alta definición; esta unidade móbil inaugurouse en novembro de 2011. Case en paralelo realizáronse os traballos de adecuación da área de control central e a instalación dunha nova canle de continuidade para realizar as emisións en alta definición.

A difusión da canle de HD, que manterá de base a emisión de ETB 1 complementándoa con todo aquel programa que se dispoña en alta definición en ETB 2, comezará as súas emisións cando estea dispoñible un segundo MUX de TDT, así como na plataforma Euskaltel.

A canle empezou as súas transmisións en probas no dial 00 de Euskaltel o 7 de abril de 2014 coa Euskal Herriko Itzulia.

## Véxase tamén 
### Ligazóns externas 
*Sitio web de EITB
Esquío voador

**Esquíos voadores** son unha tribo de roedores esciuromorfos da familia Sciuridae. Hai corenta e catro especies da tribo, o máis grande dos cales é o esquío voador laúdo (Eupetaurus cinereus). As dúas especies de Glaucomys (G. sabrinus e G. volans) son orixinarias da América do Norte, mentres o esquío voador siberiano (*Pteromys volans*) provén das partes do norte de Europa.

## Xéneros 
* *Aeretes*
* *Aeromys*
* *Belomys*
* *Biswamoyopterus*
* *Eoglaucomys*
* *Eupetaurus*
* *Glaucomys*
* *Hylopetes*
* *Neopetes*
* *Iomys*
* *Petaurillus*
* *Petaurista*
* *Petinomys*
* *Pteromys*
* *Pteromyscus*
* *Trogopterus*

## Notas 
## Bibliografía 
* Ronald M. Nowak: ''Walker's Mammals of the World*. Johns Hopkins University Press, Baltimore 1999. ISBN 0-8018-5789-9
* Malcolm C. McKenna, Susan K. Bell: *Classification of Mammals - Above the Species Level*. Columbia University Press, Nova York 1997, 2000. ISBN 0-231-11013-8
* Bernhard Grzimek: *Grzimeks Tierleben.* Bd 11. Säugetiere 2. Bechtermünz, Augsburg 2000. ISBN 3-8289-1603-1
* Scott Steppan, Brian Storz, Robert Hoffmann: *Nuclear DNA phylogeny of the squirrels (Mammalia: Rodentia) and the evolution of arboreality from c-myc and RAG1*. In: *Molecular Phylogenetics and Evolution.'' Academic Press, San Diego CA 30.2004, 703–719; ISSN: 1095-9513
Camp Municipal de Rugbi La Foixarda

O **Camp Municipal de Rugbi La Foixarda** é un recinto deportivo de Barcelona adicado á práctica do rugby no que xoga como local o Barcelona Universitari Club e antigamente tamén o Futbol Club Barcelona e a Selección de rugby de España.

## Historia
O estadio orixinal foi construído nunha antiga canteira chamada "La Foixarda" situada ós pés de Montjuïc. No momento da súa inauguración en 1921 foi o maior estadio da cidade (aínda non existían o Estadi de Montjuïc nin o Camp de Les Corts) cunha capacidade para acoller 25&nbsp;000 persoas. A intención era que fose unha das sedes dos Xogos Olímpicos de 1924 que a cidade de Barcelona pretendía organizar.

O FC Barcelona construíu o Camp de Les Corts en 1922 e en 1933 foi construído o campo de rugby de La Bordeta, de xeito que despois dunha tempada como parque de atraccións La Foixarda foi abandonada e mesmo empregada como cemiterio de coches. En decembro de 1953 La Foixarda foi reinaugurado como campo de rugby, acollendo a competición de rugby durante os Xogos Mediterráneos de 1955, e foi nove veces a sede da final da Copa do Rei de Rugby. 

Co tempo as remodelacións reduciron a capacidade das bancadas até menos de mil asentos, e en 2013 o terreo de xogo de herba natural foi cambiado por outro sintético mais axeitado para soportar o alto número de encontros de rugby que nel se xogan.
## Notas 
## Véxase tamén 
### Ligazóns externas 
* Camp Municipal de rugbi La Foixarda, na web do Concello de Barcelona
Medvednica

[miniatura|375x375px|Nevarada en Medvednica. Vistas á montaña ao fondo desde o río [Río Sava|Sava na cidade de Zagreb.]]
**Medvednica** é unha montaña localizada no centro de Croacia, xusto ao norte da cidade de Zagreb. A montaña fai liña divisoria ao sur coa fronteira histórica da rexión de Zagorje.

O pico máis alto do cumio é chamado **Sljeme** con 1.035 metros de altura. A meirante área da montaña de Medvednica é un parque natural (*O Parque Prirode*).

A área do parque fica cuberto cun 63% de monte, uns 228 km².

## Etimoloxía 
O nome *Medvednica* podería ser traducido como "oso-montaña", habendo outros topónimos para se referiren á montaña usando o termo en lingua croata "medvjed", oso, e tamén en particular o topónimo de Medvedgrad. Medvedgrad é un castelo medieval localizado nas beiras da parte suroeste da montaña Medvenica.

Sljeme (*Slime *en dialecto Kajkavian) significa *cúpula*, e é un nome usado frecuentemente para se referiren os croatas a toda-la montaña.

## Clima 
miniatura|left|249x249px|Montes do parque de Medvednica.
O clima na montaña Medvednica é o común das montañas centrais europeas. As medias de precipitacións anuais van ao arreador dos 1.300 m.m (Zagreb - Grič 840 m.m).

A media para as temperaturas fican ao corredor dos 7 graus centígrados (en Zagreb os 12&nbsp;°C). A precipitacións en forma de neve están presentes na montaña uns 100 días ao ano, tendo os maiores picos de nevaradas en febreiro.

Medvednica, en comparación coa área de chaira circundante, compórtase como unha "illa climática", nas súas características de clima, conta con máis precipitacións, con temperaturas máis baixas, e maiores duracións e cantidades de neve cuberta.

A área de Medvednica está situada nunha zona de temperatura onde a temperatura do aire diminúe 0,5&nbsp;°C por cada 100 metros de altitude.

Segundo ás características da taxa anual de precipitacións, Medvednica caracterízase cun réxime de precipitacións continentais, cos picos de precipitacións máis altas durante a parte quente do ano (De abril a setembro).

## Centro deportivo invernal 
Hai un centro de deportes de inverno, nas ladeiras da cara norte do Sljeme. No centro xa se realizaron varios eventos coma a *Copa do Mundo de Esqui Alpino* e o evento nacional croata de slálom, o Snow Queen Trophy.

En Medvednica hai unha ducia de refuxios de montaña coma bungalós.

Debido á súa proximidade coa cidade de Zagreb, Medvednica ten moitos visitantes, especialmente durante as findes de semana.

Entre os sitios máis populares a visitar está a cova Veternica con 2.622 metros de lonxitude pola canle principal.

## Galería de imaxes 
 

File:Sljeme.jpg|Vistas da cidade de Zagreb desde o Sljeme.
File:Medvednica2009.JPG|Casas e restaurantes preto do cumío e dos clubs de esquí .
File:Medvednica, Croatia.JPG|Sljeme co poste repetidor de televisión ao fondo desde o castelo de Medvedgrad.
|Montes de faias no Medvednica.

## Notas 
## Véxase tamén 
### Ligazóns externas 
* Monte Medvednica
ETB Sat

**ETB Sat** é unha canle de Euskal Telebista, a televisión pública do País Vasco, para a súa emisión en Europa.

Esta canle ten como obxectivo achegar a televisión e cultura vascas aos vascos de fóra da comunidade, tanto en España como en Europa, así como ao resto de cidadáns destas zonas.

Nesta canle sintetízanse a programación das dúas cadeas xeneralistas (ETB 1 e ETB 2) que posúe a ETB.

ETB Sat pódese ver en toda España a través de Movistar+ no dial 143 desde o 18 de novembro de 2014 xunto a outras canles autonómicas de España.

## Véxase tamén 
### Ligazóns externas 
*Sitio web de EITB
ETB 4

**ETB 4** é a cuarta canle de Euskal Telebista, a televisión pública do País Vasco. A canle inicialmente sería lanzada en 2009, pero debido ás restricións orzamentarias que impuxo a crise económica producida na Eurozona, decidiuse postergar o seu lanzamento ata finais de 2011 sen que se chegase a concretar. No seu lugar creouse en setembro de 2011 ETBK Sat, unha canle que baseándose na programación de ETB Sat incorpora programas deportivos específicos. O 29 de outubro de 2014, poucos días despois do Dividendo Dixital a canle ETBK Sat foi substituída por ETB 4 sen previo aviso.

## Historia 
En decembro de 2007, o Goberno Vasco, presidido por Juan José Ibarretxe, aprobou o orzamento co que contaría a Euskal Irrati Telebista polos próximos catro anos, no cal se destinarían 589 millóns de euros para a dixitalización das dúas canles xa existentes (ETB 1 e ETB 2) e a creación de dúas canles máis: ETB 3, que estaría destinado a un público novo (sendo lanzado en 2008), e ETB 4, que inicialmente se enfocaría cara a unha programación cultural e á emisión de informativos en castelán e éuscaro. Con todo, en febreiro de 2010 decídese cambiar a liña programática da canle, deixándoo como un sinal encargado de transmitir soamente programación deportiva baixo o nome de ETBK Sat, comezando para iso os estudos de factibilidade respecto diso. Este cambio significaría a reestruturación das canles que xa posúe o ente, como é o caso de ETB 1, encargado de transmitir actualmente gran parte desta programación. Esperábase que a nova canle funcionara en 2011.

O 16 de xuño de 2011  a conselleira de Cultura, Blanca Urgell, anunciou que o Goberno Vasco "renunciaba a poñer en marcha" ETB 4 dada a actual situación de crise económica, non está "disposto" a afrontar o custo de 7,2 millóns de euros que supoñería o lanzamento da nova canle. Urgell compareceu, xunto ao entón director xeral de EITB, Alberto Surio, ante a Comisión de Control da radiotelevisión pública vasca do Parlamento autonómico, na que deron a coñecer a súa avaliación do contrato-programa do ente.

Finalmente, o 29 de outubro de 2014, a canle ETBK Sat modificou o seu nome a ETB 4 sen previo aviso, mantendo inicialmente a programación que tiña previamente.

## Notas 
## Véxase tamén 
### Ligazóns externas 
*Sitio web de EITB
Euskadi Irratia

250px|miniatura|Manu Etxezortu, comentarista do programa *Faktoria*.
**Euskadi Irratia** (en galego: *Radio Euskadi*) é unha emisora de radio pertencente ao Grupo Euskal Irrati Telebista (EITB), o ente público de comunicación que depende do Goberno Vasco. A súa programación realízase integramente en éuscaro e os seus estudos localízanse na cidade de Donostia.

## Historia 
O nacemento e historia de Euskadi Irratia está intimamente relacionado coa historia de Radio Euskadi, a súa emisora análoga en lingua castelá.

### Nacemento no País Vasco francés 
O 21 de decembro de 1946 saía ao aire desde Mouguerre, no País Vasco francés, **Radio Euskadi, la Voz de la Resistencia Vasca** que fora organizada e dependía do Goberno Vasco no exilio. As oficinas atopábanse en Saint-Jean-de-Luz e a súa programación, en onda curta, estaba dedicada á loita contra a ditadura de Franco polo que se facía fincapé nas datas especiais, como a do Aberri Eguna. Tamén se adoitaba utilizar para interferir as emisoras do réxime no País Vasco.

As presións do goberno español sobre o francés levaron ao peche das instalacións en agosto de 1954. Esta primeira etapa de Radio Euskadi estivo impulsada por Joseba Rezola.

### Dende Venezuela 
O 10 de xullo de 1965 comezan as emisións desde Venezuela. Emitíase desde os estudos El Paraíso en Caracas aínda que o emisor estaba en plena selva. Esta localización gardouse en segredo ata 1971, descuberta por ETA que tentou utilizar a emisora para os seus fins. A emisora de Venezuela pechouse o 30 de abril de 1977.

### Actual etapa 
A actual Euskadi Irratia é froito do Estatuto de Gernika, sendo lanzada de maneira oficial o 23 de novembro de 1982. Foi a primeira canle que puxo en marcha o grupo de comunicación vasco e converteuse na primeira radio pública autonómica do Estado. Posteriormente, sumáronse ao grupo, Euskal Telebista (cadea de televisión), Radio Euskadi (cadea xeneralista en castelán) e Radio Vitoria (que emite en castelán e diríxese especialmente ao público arabés).

## Véxase tamén 
### Ligazóns externas 
*Sitio web oficial
Diocese ortodoxa rusa de Gran Bretaña e Irlanda

A **diocese de Gran Bretaña e Irlanda** é unha sé da Igrexa ortodoxa rusa fóra de Rusia con xurisdición sobre as illas Británicas.

## Territorio 
A eparquía ten xurisdición sobre o Reino Unido e a República de Irlanda. En 2016, o territorio estaba dividido en 12 parroquias, ás que cómpre engadir unha comunidade de rito occidental. A sé eparquial está na cidade de Londres.

## Episcopoloxio 
* Nikolai Karpov (1929 - 1932, finado)
* Nikodim Nagaev (1954 - 1976, finado)
* Konstantin Essenskii (1981 - 1986, finado)
* Mark Arndt (1986 - 2016, renuncia)
* *Locum tenens* Hilarion Kapral (dende 2016)

## Véxase tamén 
### Ligazóns externas 
* Páxina web oficial
Canal Vasco

**Canal Vasco** é unha canle de Euskal Telebista, a televisión pública do País Vasco, para a súa emisión en América.

Esta canle ten como obxectivo achegar a televisión e cultura vascas, á ampla comunidade vasca que reside no continente americano, así como ao resto de cidadáns destas zonas.

A súa programación baséase principalmente en contidos de produción propia das canles de ETB, emitíndose, a diferenza de ETB Sat, maioritariamente en castelán.

## Véxase tamén 
### Ligazóns externas 
*Sitio web de Canal Vasco
Radio Vitoria

**Radio Vitoria** é unha emisora de radio pertencente ao Grupo Euskal Irrati Telebista (EITB), o ente público de comunicación que depende do Goberno Vasco. Emite en castelán dende Vitoria para todo o territorio arabés.

Fundada en 1934, foi adquirida en 1982 polo Goberno Vasco para que constituíse o embrión do que posteriormente sería o grupo de comunicación EITB. En 2000 sufriu unha renovación total das súas instalacións e un cambio de localización. A súa nova localización, no campus universitario, con amplos locais que comparte coa corresponsalía de ETB, a televisión do Grupo, e a utilización de modernas tecnoloxías dixitais póñena como referente no panorama dos medios de comunicación do territorio histórico.

## Programación 
A súa programación é comercial e diversa, composta fundamentalmente pola información política e económica, os deportes, a cultura, o humor e o entretemento, moi vinculada a Vitoria e a Áraba. Entre os seus programas destacan:
***El mirador**, magacine de actualidade e entretemento que ameniza as emisións pola mañá.
***Araba Gaur**, magacine informativo cunha gran edición de 8 a 9:30, unha segunda de 13:30 a 15 h e unha edición vespertina de 19:30 a 20h.
***Alguien te está escuchando**, actualidade e entretemento para as mañás da fin de semana.
***Los deportes**, con especial seguimento ao Baskonia, un dos equipos estrelas da liga ACB de baloncesto, e ao Deportivo Alavés, equipo de fútbol da cidade.
***Radio Vitoria jazz**, moi vinculada ao festival de Jazz de Vitoria-Gasteiz. Adoita emitir en directo os seus concertos estrelas. Mantén en antena os programas El Jazz todos os domingos ás 23 horas, e Club de Jazz todos os festivos ás once da noite.

## Frecuencias 
**Áraba**
* Fresneda: 103.9 FM
* Santa Cruz de Campezo: 106.5 FM
* Vitoria: 104.1 FM

**Biscaia**
* Urduña: 92.8 FM

## Véxase tamén 
### Ligazóns externas 
*Sitio web oficial
Thryonomyidae

***Thryonomyidae*** son unha familia de roedores que na actualidade só ten un representante vivo, o xénero *Thryonomys*. O xénero, aínda hoxe existente, vive en toda África subsahariana, pero as especies prehistóricas estendéronse ata o norte de África, península de Arabia e incluso o que hoxe é o Paquistán.

## Referencias
Aragón TV

**Aragón TV** (anteriormente **Aragón Televisión**) é a marca comercial de Televisión Autonómica de Aragón, S.A. e a primeira canle de televisión pública de Aragón. Pertence á Corporación Aragonesa de Radio y Televisión.

## Historia 
Aragón TV empezou a emitir en probas a principios de decembro de 2005. O 22 de decembro do mesmo ano substituíu o axuste de barras por un ciclo de imaxes relacionados cos pobos, as contornas naturais e as pezas do patrimonio histórico-artístico de Aragón. O 25 de febreiro de 2006 realizou a súa primeira emisión co partido de fútbol Real Zaragoza-FC Barcelona, volvendo á fase de probas tras acabar o encontro.

As emisións oficiais de Aragón TV comezaron o 21 de abril dese mesmo ano, en vésperas do día de Aragón (23 de abril), sendo un dos primeiros programas unha gala especial de presentación. O luns 16 de maio de 2011, emitiu en exclusiva, o único debate que houbo entre as candidatas do PSOE Eva Almunia e do PP Luisa Fernanda Rudi para a presidencia do Goberno de Aragón.

En 2009 converteuse na primeira cadea de televisión en España en emitir parte da súa programación en 16:9, formato panorámico. Tamén foi a primeira cadea en dispoñer dunha canle en HD.

Tras varios anos de emitir tamén a súa programación por satélite a través de Astra e Hispasat, Aragón TV cesou as súas emisións en ambos os satélites a finais de marzo do 2010, reducindo as posibilidades de ver no futuro dita televisión aos miles de aragoneses que viven fóra da comunidade autónoma, así como a todos aqueles curiosos da cultura aragonesa. A principios do mes de setembro de 2015, Aragón TV renovou as súas emisións para toda Europa a través da canle Aragón TV Internacional.

En 2012, obtivo por primeira vez e con programación habitual, o primeiro posto no ránking das canles que integran a Federación de Organismos de Radio e Televisión Autonómicos (FORTA) cun 13,1 % de cota de pantalla, por diante da catalá TV3.

## Notas 
## Véxase tamén 
### Ligazóns externas 
*Sitio web de Aragón TV
Aragón 2 HD

**Aragón 2 HD** é a segunda canle de Televisión Autonómica de Aragón, S.A., que pertence ao ente público Corporación Aragonesa de Radio y Televisión. Foi a primeira canle en emitir en España en alta definición.

## Historia 
En xuño de 2008, e coincidindo coa celebración da Exposición Internacional de Zaragoza, a canle comeza a emitir en probas de maneira regular e estable dentro da canle múltiple de TDT que posúe CARTV. A emisión consta naquel momento de reportaxes e documentais, tanto de produción propia como allea.

Co paso do tempo foron incorporándose novos espazos e programas de produción propia producidos en alta definición, así como películas emitidas de forma esporádica, retransmisións deportivas, concertos e outros contidos. Sempre utilizando a fórmula de redifusión dos contidos en bucle de forma continua; método que aínda segue vixente na actualidade.

Ao longo dos últimos anos, CARTV tamén utilizou a canle como segunda xanela, complementando a Aragón TV e dando cabida a eventos que por solapamento de horarios ou outros motivos non eran emitidos pola canle principal do ente: desde partidos de Segunda División ata encontros do CAI Zaragoza en Eurocup ou do CAI Teruel no Campionato de Europa de Voleibol.

## Notas 
## Véxase tamén 
### Ligazóns externas 
*Sitio web de Aragón TV
Aragón TV Internacional

**Aragón Televisión** (anteriormente Aragón Sat) é a canle internacional de Televisión Autonómica de Aragón, S.A., que pertence ao ente público Corporación Aragonesa de Radio y Televisión.

## Historia 
Tras o cesamento de emisións de Aragón Sat en marzo de 2010, os contidos e produción propia da televisión pública aragonesa pasaron a estar dispoñibles para o resto do mundo de maneira online, a través da web do ente e aplicacións. O streaming permitía visualizar o sinal da canle principal, Aragón TV, aínda que con restricións. Certas emisións (retransmisións deportivas, series, cinema, entre outros) eran substituídas de maneira automática por un bucle de continuidade debido a cuestións relacionadas con dereitos de emisión.

Cinco anos e medio máis tarde, en setembro de 2015 e froito dun acordo con Movistar+, os contidos do ente aragonés volven estar dispoñibles nos satélites Astra e Hispasat, así como no dial 155 da plataforma de Telefónica. A canle, rebautizada como Aragón TV Internacional, continúa emitindo baixo os mesmos parámetros que posuía na súa versión de streaming, só que, neste caso, os espazos que por motivos de dereitos non poden ser emitidos fóra do territorio aragonés son substituídos por bloques de noticias de Euronews, grazas ao acordo asinado no seu día entre CARTV e a canle paneuropea de noticias.

A pesar de que Aragón TV INT cumpre a mesma función que Aragón Sat no seu momento, son canles xestionadas de maneira totalmente distinta. Mentres que no seu día o xa extinguido Aragón Sat conformaba unha canle con grella e continuidade propia, a canle actual é un mero duplicado da canle convencional do ente aragonés ao que se lle inclúen numerosos "parches" en función do programa en emisión.

## Véxase tamén 
### Ligazóns externas 
*Sitio web de Aragón TV
Aragón Sat

**Aragón Sat** foi entre 2007 e 2010 a canle internacional de Televisión Autonómica de Aragón, S.A., que pertence ao ente público Corporación Aragonesa de Radio y Televisión.

## Historia 
A canle naceu co obxectivo de achegar a televisión autonómica aos aragoneses residentes no exterior (tanto en España como en Europa), así como o de difundir e mostrar ao resto do continente a cultura, tradición e patrimonio da comunidade autónoma. Aragón SAT foi o escaparate perfecto para dar a coñecer todo o relativo á Exposición Internacional de Zaragoza de 2008, evento que contou cunha despregadura sen precedentes por parte da cadea.

A grella da canle estaba composta polos contidos de produción propia da canle matriz, Aragón TV. En xullo de 2009, do mesmo xeito que a súa canle irmá, a cadea migrou a súa continuidade ao formato 16:9.

Tras case tres anos de emisión a través de Astra e Hispasat, a mediados de marzo de 2010 a Corporación Aragonesa de Radio y Televisión anunciou que a finais de mes Aragón SAT cesaría as súas emisións en ambos os satélites, apostando desde entón polas emisións a través de Internet. A emisión dos contidos de Aragón TV para residentes no exterior quedou dispoñible desde ese instante vía Internet a través da web da cadea, ofrecendo esta unicamente os espazos de produción propia e inserindo un bucle cando se atopaban en emisión contidos con dereitos só dispoñibles para Aragón.

O 8 de setembro de 2015, froito do acordo alcanzado con Movistar+, os contidos de Aragón TV volvían estar de novo dispoñibles a través do satélite e formando parte da oferta de canles autonómicas de Movistar+ (dial 155). A nova versión foi rebautizada como Aragón TV Internacional.

## Véxase tamén 
### Ligazóns externas 
*Sitio web de Aragón TV
La 7 (Castela e León)

**La 7** é a primeira canle autonómica de Castela e León, propiedade do ente privado Castilla y León Televisión, sociedade adxudicataria da explotación das dúas canles de TDT na comunidade.

Ademais desta cadea, Castilla y León Televisión conta cunha segunda canle, La 8, con contidos de carácter máis provincial e local, para o que leva a cabo desconexións de ámbito territorial.

## Historia e características
Iniciou as súas emisións regulares o 9 de marzo de 2009, tanto en analóxico como en dixital. A súa programación, idéntica para as nove provincias da comunidade e de carácter xeneralista, ten como un dos seus eixos básicos a información, non só de ámbito autonómico, senón tamén nacional e internacional. Para iso, ademais da súa sede central, situada en Valladolid, dispón de centros de produción territorial nas outras oito capitais de provincia, así como en Ponferrada, e unha delegación en Madrid.

Chamouse *CyL7* ou *La Siete de Castilla y León Televisión* dende a súa creación ata o 4 de setembro de 2011.
 
## Véxase tamén 
### Ligazóns externas 
*Sitio web de RTVCYL
Castilla y León Televisión

**Castilla y León Televisión** (**CyLTV**), cuxa razón social é **Radio Televisión de Castilla y León, S. A.**, é unha empresa privada adxudicataria da única licenza de emisión da TDT de ámbito autonómico en Castela e León.

O ente dispón de dúas canles de televisión: La 7, cunha programación común para toda a comunidade autónoma as 24 horas do día, e La 8, canle con desconexións territoriais, especializado en cada provincia. Tamén posúe dúas frecuencias de radio nas que emiten as emisoras Castilla y León esRadio e Vive! Radio.

O seu funcionamento comezou o 23 de xaneiro de 2009. Debido ao seu carácter privado, non pertence á FORTA. Como única televisión rexional de Castela e León, está obrigada por lei a emitir eventos de interese rexional que non teñan cabida nas cadeas de televisión nacionais, recibindo por iso subvencións do goberno autonómico.

O ente estableceu os seus principais centros de traballo en Valladolid, onde conta con dúas sedes principais, unha dela destinada aos servizos informativos e outra á área de produción propia. Dispón ademais de dez centros de produción territorial nas nove capitais de provincia da comunidade autónoma (Ávila, Burgos, León, Palencia, Salamanca, Segovia, Soria, Valladolid e Zamora, na comarca do Bierzo (Ponferrada) e dunha delegación en Madrid.

## Véxase tamén 
### Ligazóns externas 
*Sitio web oficial
Daniel Kozelinski Netto

**Daniel Kozelinski Netto**, nado o 18 de febreiro de 1952 en Bom Sucesso (Paraná, Brasil), é un eclesiástico católico ucraíno brasileiro, 3º bispo de Santa María do Patrocinio en Bos Aires.

## Traxectoria 
Foi ordenado sacerdote da arquieparquía de Curitiba o 10 de febreiro de 1980 polo arcebispo Efraím Basílio Krevey.

O 20 de xuño de 2007 foi nomeado bispo auxiliar de San Xoán Bautista en Curitiba e bispo titular de *Eminentiana*, recibindo a consagración episcopal o 16 de setembro de 2007 polo arcebispo de Winnipeg Lawrence Daniel Huculak.

O 22 de xuño de 2011 foi nomeado administrador apostólico de Santa María do Patrocinio en Bos Aires, logo de que Sviatoslav Shevchuk fose elixido arcebispo maior de Kíiv-Galicia.

O 12 de xaneiro de 2013 foi nomeado visitador apostólico para os católicos ucraínos no Uruguai, o Paraguai, Chile e Venezuela.

O 8 de outubro de 2016 foi nomeado bispo de Santa María do Patrocinio en Bos Aires.
## Notas
Efraím Basílio Krevey

**Efraím Basílio Krevey**, nado o 12 de decembro de 1928 en Ivaí (Paraná, Brasil) e finado o 3 de abril de 2012 en Curitiba, é un eclesiástico católico ucraíno brasileiro, 2º bispo de San Xoán Bautista en Curitiba entre 1978 e 2006.

## Traxectoria 
Naceu o 12 de decembro de 1928 na colonia Saltinho, en Ivaí (Paraná, Brasil). En 1940 ingresou no seminario dos basilianos en Prudentópolis, facéndose novizo en 1941. Realizou tamén unha importante actividade social e cultural, como a fundación dun fogar para anciáns en Marcelino Ramos, ou a construción do Centro Relixioso-Cultural Ucraíno "Poltava", en Curitiba.

En 1993 abriu o proceso de beatificación de Anatólia Tecla Bodnar, relixiosa das Servas de María Inmaculada e iniciadora da súa congregación no Brasil.

Retirouse o 13 de decembro de 2006, con 78 anos de idade. e foi enterrado na catedral de San Xoán Bautista.

## Premios e distincións 
Foi cidadán honorario de Campo Mourão. O 19 de novembro de 2008 o presidente ucraíno Viktor Yushchenko condecorou a Krevey coa Orde ao Mérito, terceira clase, por *«unha contribución persoal significativa na información á comunidade mundial sobre a verdad do xenocidio do pobo ucraíno durante o Holodomor de 1932-1933»*.

## Notas
Binn Ghulbain

**Binn Ghulbain** é unha montaña tabular de 526 m de altura no condado de Sligo, en Irlanda. Tamén é coñecida polo seu nome en inglés **Benbulbin**, e ás veces tamén **Ben Bulben** ou **Benbulben**. Forma parte das montañas Dartry e atópase nunha zona coñecida tamén como "o país de Yeats". Binn Ghulbain é un espazo protexido do condado de Sligo.

## Ascenso 
A escalada pola cara norte é perigosa principalmente porque soporta o choque dos ventos fortes que chegan dende o Atlántico. Pola contra, a escalada pola cara sur é doada.

## Na literatura 
O célebre poema *Under Ben Bulben* escrito por William Butler Yeats é basicamente unha descrición de Binn Ghulbain e do "país de Yeats". Foi a súa derradeira poesía e foi publicada no The Irish Times.

## Galería de imaxes 

Ficheiro:Benbulben.jpg|Vista da cara norte de Binn Ghulbain.
Ficheiro:Sligo Benbulben 2.jpg|Vista dende Sligo.
Ficheiro:Benbulben4.jpg|Vista dende o sur.
Ficheiro:Benbulben snow.jpg|Vista dende o mar co cumio nevado. 

## Notas 
## Véxase tamén 
### Ligazóns externas 
* Información turística 
*Escalando Binn Ghulbain 

### Outros artigos 
*Mesa (xeomorfoloxía)
EITB Musika

**EITB Musika** é unha das dúas emisoras de radio musicais pertencentes ao Grupo Euskal Irrati Telebista (EITB), xunto con Gaztea. A súa emisión é principalmente en éuscaro, aínda que emite tamén espazos en castelán e é dirixida a un público adulto novo. Foi creada en xuño de 2001.

O seu eixos principais son a música e a cultura, ofrecendo conferencias, debates, mesas redondas, e programación específica de festivais musicais dentro de Euskadi, así como contidos culturais e musicais que forman parte das fonotecas do grupo de emisoras de EITB.

## Véxase tamén 
### Ligazóns externas 
*Sitio web oficial
Navarra Televisión

**Navarra Televisión** (ou **NATV**) é a primeira canle da televisión autonómica privada navarra, sociedade adxudicataria da explotación das dúas canles de Televisión Dixital Terrestre autonómica no ámbito da Comunidade Foral de Navarra.

Iniciou as súas emisións regulares o 14 de maio de 2012 en TDT. A súa programación, de carácter xeralist, ten como un dos seus eixos básicos a información, non só de ámbito autonómico, senón tamén nacional e internacional. Para iso conta cunha sede central situada en Pamplona. Ademais de Navarra Televisión, esta empresa conta cunha segunda canle, Navarra Televisión 2, con contidos divulgativos, de servizo público e en éuscaro.

Esta canle naceu tras a fusión de Canal 6 Navarra e Popular TV Navarra, en busca dunha canle autonómica potente tras o peche da tamén canle privada Canal 4 Navarra. Grazas a esta fusión, o grupo resultante dispón da totalidade do diñeiro que ofrece a Comunidade Foral de Navarra como axuda para as televisións de ámbito autonómico que emiten no seu territorio.

Os Premios Navarra Televisión son uns galardóns que outorga desde o ano 2016 para recoñecer o labor daquelas navarros que destacaron por diferentes motivos en Navarra.

## Notas 
## Véxase tamén 
### Ligazóns externas 
*Sitio web de Navarra Televisión
Canal 6 Navarra

**Canal 6 Navarra** foi unha cadea de televisión privada de carácter autonómico que emitía na Comunidade Foral de Navarra, propiedade de Promecal e en funcionamento desde o ano 2002 ata o 14 de maio de 2012, cando deixou paso a un novo proxecto de televisión chamado Navarra Televisión que naceu da fusión de Canal 6 e Popular TV Navarra.

Antes da súa desaparición era posible sintonizar as súas emisións na práctica totalidade de Navarra a través do sinal dixital e tamén a través do operador ONO. Esta cadea contaba ademais cunha segunda canle, Canal 6 Dos, que xunto a el e as tamén defuntas sinais de Canal 4 Navarra emitía pola TDT no mesmo Multiplexor.

## Notas 
## Véxase tamén 
### Outros artigos 
*Navarra Televisión
Castilla-La Mancha Televisión

**Castilla-La Mancha Televisión** (**CMT**) é a televisión autonómica pública de Castela-A Mancha, xestionada polo ente público Radiotelevisión de Castilla-La Mancha.

Empezou as súas emisións regulares o 13 de decembro de 2001. A súa sede central está en Toledo, no barrio de Santa María de Benquerencia, e ten varias delegacións territoriais, en Albacete, Alcázar de San Juan, Cidade Real, Cuenca, Guadalaxara, Puertollano e Talavera de la Reina. Fóra da comunidade ten unha delegación en Madrid e tivo corresponsalías en Bruxelas, Hong Kong, Nova York e o Río de Xaneiro, hoxe pechadas.

A súa programación está baseada en contidos dirixidos para os residentes de Castela-A Mancha, onde a información, os deportes e a emisión de películas, festexos taurinos e programas de entretemento en clave castelán-manchega ocupan toda a grella.

## Véxase tamén 
### Ligazóns externas 
*Sitio web de CMT
Brick Mansions

***Brick Mansions*** é un filme franco-canadense dirixido por Camille Delamarre que se estreou no 2014. Está protagonizado por Paul Walker e David Belle. É un remake do filme francés de 2004 *District 13*.

*Brick Mansions* foi estreado o 25 de abril de 2014, cinco meses despois da morte de Paul Walker o 30 de novembro de 2013 e foi adicada a el nos créditos do comezo. Foi o derradeiro filme de Walker rodado con el na súa totalidade, xa que no momento da súa morte xa estaba a traballar noutro proxecto, o de *Furious 7*.

## Personaxes 
* Paul Walker como Damien Collier
* David Belle como Lino Duppre
* RZA como Tremaine Alexander
* Gouchy Boy como K2
* Catalina Denis como Lola 
* Carlo Rota como George the Greek
* Kwasi Songui como Big Cecil
* Ayisha Issa como Rayzah
* Richard Zeman como Reno

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Pedro Sáinz de Andino

**Pedro Sáinz de Andino**, nado en Alcalá de los Gazules (Cádiz) en 1786&nbsp; e finado en&nbsp; Madrid en 1863, foi un xurista español.

## Traxectoria 
Pedro Sáinz de Andino educouse no Seminario Conciliar de San Bartolomé en Sevilla, en cuxa Universidade gradouse de bacharel de Leis e logo se doutora. Ocupou a cátedra de Partidas da Universidade e logo foi claustral.

Durante a Guerra da Independencia non apoia a Lista para crear un exército patriota, mostrando Sáinz de Andino unha ideoloxía afrancesada.

Exerceu o cargo de promotor fiscal nas localidades de Tarrasa (Barcelona) e Tortosa (Tarragona). Escribiu un proxecto de Código de Comercio, o cal foi promulgado en 1829 e se mantivo en vigor ata a aprobación do Código de Comercio de 1885 e unha lei de axuizamento criminal, sancionada en 1830. A esta época pertencen obras como "Elementos de elocuencia forense" e "Dos ministros sobre o curso que debe darse ao xuízo de purificacións".

## Notas
Alquequenxe

O **alquequenxe** (***Physalis alkekengi***) é unha planta vivaz herbácea pertencente á familia Solanaceae que acada até un metro de altura, caracterizada por posuír uns froitos (chamados alquequenxes ou tomates de capucho) de cor entre laranxa e vermella, recubertos por un cáliz a xeito de capucho da mesma cor, de sabor agradábel e aínda que bastente acedo, os cales son moi ricos en vitamina C así como en ácidos cítrico e málico, caroteno, fisalieno, aínda que tamén presentan indicios de alcaloides.
miniatura|Ilustración

## Descrición 
É unha planta herbácea perenne con rizoma de 5-11 dm de altura. Talo erecto e ríxido de cor verde avermellada. As follas pecioladas, ovais e apuntadas ce cor verde e de 5–8&nbsp;cm de lonxitude. As flores son solitarias e pénsiles coa corola de cor branca crema. O froito (alquequenxe ou tomate de capucho) é unha baga globulosa de cor encarnada semellante á cereixa e está envolvida por unha vesícula ou cascabullo costelado de cor vermella en forma de "lanterna xaponesa". Florea na primavera e no verán.
## Distribución e hábitat 
Esténdese polos terreos calcarios de Eurasia. Tamén prolifera nos parques e xardíns e é utilizado para facer sebes e terrapléns.

## Historia 
Os romanos chamaban a esta planta de *helicacabum*. Dioscórides comenta "Áchase outro solano chamado propiamente *halicacabo* e *vexiguilla*. O seu froito é roxo, redondo e liso, e semellante aos grans de uvas: o cal está encerrado en certos follos redondos, a maneira de vexiguiñas. O dito froito bebido arranxa a ictericia, sendo provocativo de urina". Laguna engade: "A chamada de *halicacabo* en grego dise en latín *vesicaria*: e esta é a que chaman *Alkankegi* os árabes. As vexigas de *alkankegi* comezan a vermellar por fin en agosto".

### Usos tradicionais 
miniatura|Baga 
miniatura|Detalle do froito
miniatura|Vista da planta
Tradicionalmente, as súas bagas eran consideradas comestíbeis, cun discreto efecto laxante.

### Coñecemento actual 
Actualmente, documentouse que as raíces e bagas conteñen substancias cuxa inxestión pode afectar negativamente á saúde. Nas raíces, tense constatado a presenza de alcaloides tropanos. As bagas posúen efectos antiestroxénicos.

## Taxonomía 
*Physalis alkekengi* foi descrita por Carl von Linné e publicado en *Species Plantarum 1: 183*, no ano 1753.

***alkekengi***: epíteto 
;Etimoloxía:
***Physalis***: nome xenérico que deriva da verba grega: *phusa*, cuxo significado é algo así coma "bóchega", polos cascabullos ou capuchos do froito.

;Variedades aceptadas:
* *Physalis alkekengi var. alkekengi*	
* *Physalis alkekengi var. franchetii* (Mast.) Makino
;Sinonimia:
* *Physalis franchetii* Mast.

## Notas 
## Véxase tamén 
### Bibliografía 
* Flora of China Editorial Committee. 1994. Fl. China 17: 1–378. Science Press & Missouri Botanical Garden Press, Beijing & St. Louis.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
Parque Nacional de Abruzzo

O **Parque Nacional de Abruzzo** sitúase en Italia, nas rexións dos Abruzos, o Lacio e Molise. Foi o primeiro parque nacional de Italia, sendo fundado no 1923. Consta dun total de 44&nbsp;000 hectáreas.

## Orografía 
miniatura|dereita|Val de Fondillo
Situado nos Apeninos, a paisaxe predominante é a alta montaña. Sendo varios os cumios que superan os 2000 metros. Así temos o Monte Marsicano (2.242 metros), o Monte Petroso (2.247 metros) ou o Monte Cavallo (2.039 metros).
O bosque predominante é o caducifolio, sendo os faiais a formación máis habitual. Considerábel presenza de cerquiños, carballos turcos, piñeiros mugo e carpes.

## Fauna 
O símbolo do parque é o rebezo de Abruzzo (*Rupicapra pyrenaica ornata*). A pequena poboación actual salvouse da extinción grazas a protección da que gozou neste parque. Tamén é salientable a presenza do oso pardo e do lobo, con pequenas poboacións estables. Presenza de cervos, corzos, aguia real, choia e a víbora de Orsini. Entre os invertebrados salientar a bolboreta apolo, símbolo das paisaxes de alta montaña europea.

## Véxase tamén 
### Ligazóns externas 
* Web oficial do parque
Parque Nacional do Circeo

O **Parque Nacional de Circeo** sitúase en Italia, na costa oeste do país, xunto ó Mar Tirreno. Foi fundado no 1934. Consta dun total de 8&nbsp;400 hectáreas.

## Orografía 
miniatura|dereita|Imaxe do parque
Situado na costa, a paisaxe predominante son os areais, as zonas húmidas e as forestas mediterráneas. Non existen elevacións de consideración, non sendo o Monte Circeo, promontorio que se eleva 510 m sobre o Tirreno e dá nome ao parque.  A vexetación predominante son as aciñeiras, os érbedos e as palmeiras ananas

## Fauna 
Gran presenza de aves ligadas a auga: coma anátidas e limícolas. Tamén é salientábel a gran variedade de réptiles mediterráneos.

## Véxase tamén 
### Ligazóns externas 
* Web oficial do parque